Document ID: 32011R1235

REGOLAMENT TAL-KUMMISSJONI (UE) Nru 1235/2011
tad-29 ta’ Novembru 2011
li jemenda r-Regolament (KE) Nru 1222/2009 tal-Parlament Ewropew u tal-Kunsill fir-rigward tal-klassifikazzjoni tal-qabda fuq l-imxarrab għat-tajers, il-kejl tar-reżistenza għad-dawrien u l-proċedura ta’ verifika
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1222/2009 tal-Parlament Ewropew u tal-Kunsill tal-25 ta’ Novembru 2009 dwar it-tikkettar tat-tajers fir-rigward tal-effiċjenza fl-użu tal-fjuwil u parametri essenzjali oħra (1), u b’mod partikolari l-Artikolu 11(a) u (c) tiegħu,
Billi:
(1)
Ir-Regolament (KE) Nru 1222/2009 tal-Parlament Ewropew u tal-Kunsill għandu l-għan li jistabbilixxi qafas għall-għoti ta’ informazzjoni armonizzata dwar il-parametri tat-tajers permezz tat-tikkettar, biex l-utenti finali jkunu jistgħu jagħmlu għażla infurmata meta jixtru t-tajers.
(2)
Ir-reżistenza għad-dawrien tat-tajers tiddetermina l-klassifikazzjoni tal-effiċjenza fl-użu tal-fjuwil tagħhom. Il-kejl tar-reżistenza għad-dawrien irid ikun riproduċibbli; it-testijiet fuq tajers identiċi li jsiru f’laboratorji differenti jridu jagħtu l-istess riżultati biex jiġi żgurat li l-paragun bejn tajers ta’ fornituri differenti jkun ġust. Barra minn hekk, riproduċibbiltà tajba tar-riżultati tal-ittestjar tat-tajers għandha żżomm l-awtoritajiet ta’ sorveljanza tas-suq milli jiksbu riżultati differenti minn dawk tal-fornituri għal testijiet fuq l-istess tajers.
(3)
Ir-riproduċibbiltà tar-riżultati tat-testijiet tista’ tittejjeb billi tiġi stabbilita proċedura għall-allinjament tal-laboratorji tat-testijiet fir-rigward tal-kejl tar-reżistenza għad-dawrien.
(4)
Peress li għall-klassifikazzjoni tal-qabda fuq l-imxarrab ġie żviluppat metodu armonizzat ta’ ttestjar adegwat fuq il-livell tal-ISO, issa għandha tiddaħħal klassifikazzjoni tal-qabda fuq l-imxarrab għat-tajers tal-Klassijiet C2 u C3, skont l-Artikolu 11 (a) tar-Regolament (KE) Nru 1222/2009.
(5)
Iċ-ċarezza tal-proċedura ta’ verifika tal-konformità kif stipulata fl-Anness IV għar-Regolament (KE) Nru 1222/2009 għandha tiġi mtejba billi jiġu ffissati valuri limiti li magħhom, il-valuri ddikjarati li jintużaw għar-rekwiżiti ta’ tikkettar jitqiesu konformi ma’ dak ir-Regolament.
(6)
Ir-Regolament (KE) Nru 1222/2009 għalhekk għandu jiġi emendat skont dan.
(7)
Il-miżuri previsti f’dan ir-Regolament huma skont l-opinjoni tal-Kumitat stabbilit bl-Artikolu 13 tar-Regolament (KE) Nru 1222/2009,
ADOTTAT DAN IR-REGOLAMENT:
Artikolu 1
Emenda għar-Regolament (KE) Nru 1222/2009
Ir-Regolament (KE) Nru 1222/2009 għandu jiġi emendat kif ġej:
(1)
l-Anness I, il-Parti A: Klassijiet ta’ effiċjenza fl-użu tal-fjuwil, l-ewwel sentenza tiġi sostitwita b’dan li ġej:
“Il-klassi tal-effiċjenza fl-użu tal-fjuwil għandha tiġi ddeterminata abbażi tal-koefiċċjent tar-reżistenza għad-dawrien (RRC) skont l-iskala A sa G speċifikata aktar ‘l isfel u mkejla skont l-Anness 6 għar-Regolament Nru 117 tal-UNECE u l-emendi sussegwenti tiegħu, u tiġi allinjata skont il-proċedura stipulata fl-Anness IVa.”;
(2)
l-Anness I, il-Parti B: Klassijiet tal-Qabda fuq l-Imxarrab, it-test u t-tabella jiġu sostitwiti b’dan li ġej:
“1.
Il-klassi tal-qabda fuq l-imxarrab tat-tajers C1 għandha tiġi ddeterminata fuq il-bażi tal-indiċi tal-qabda fuq l-imxarrab (G) skont l-iskala A sa G speċifikata fit-tabella aktar ‘l isfel, ikkalkulata skont il-punt 3 u mkejla skont l-Anness V.
2.
Il-klassi tal-qabda fuq l-imxarrab tat-tajers C2 u C3 għandha tiġi ddeterminata fuq il-bażi tal-indiċi tal-qabda fuq l-imxarrab (G) skont l-iskala A sa G speċifikata fit-tabella aktar ’l isfel, ikkalkulata skont il-punt 3 u mkejla skont l-ISO 15222:2011, fejn għandhom jintużaw dawn it-Tajers għat-Test ta’ Referenza Standard (SRTT):
(i)
għal tajers C2, l-SRTT 225/75 R 16 C, ASTM F 2872-11;
(ii)
għal tajers C3 b’Wisa’ Nominali tas-Sezzjoni idjaq minn 285 mm, l-SRTT 245/70R19.5, ASTM F 2871-11;
(iii)
għal tajers C3 b’Wisa’ Nominali tas-Sezzjoni usa’ minn 285 mm, l-SRTT 315/70R22.5, ASTM F 2870-11.
3.
Il-kalkolu tal-qabda fuq l-imxarrab (G)
G = G(T) - 0,03
fejn: G(T) = l-indiċi tal-qabda fuq l-imxarrab tat-tajer kandidat kif imkejjel f’ċiklu ta’ prova wieħed.
Tajers C1
Tajers C2
Tajers C3
G
Klassi tal-Qabda fuq l-Imxarrab
G
Klassi tal-Qabda fuq l-Imxarrab
G
Klassi tal-Qabda fuq l-Imxarrab
1,55 ≤ G
A
1,40 ≤ G
A
1,25 ≤ G
A
1,40 ≤ G ≤ 1,54
B
1,25 ≤ G ≤ 1,39
B
1,10 ≤ G ≤ 1,24
B
1,25 ≤ G ≤ 1,39
C
1,10 ≤ G ≤ 1,24
C
0,95 ≤ G ≤ 1,09
C
Vojt
D
Vojt
D
0,80 ≤ G ≤ 0,94
D
1,10 ≤ G ≤ 1,24
E
0,95 ≤ G ≤ 1,09
E
0,65 ≤ G ≤ 0,79
E
G ≤ 1,09
F
G ≤ 0,94
F
G ≤ 0,64
F
Vojt
G
Vojt
G
Vojt
G”
(3)
l-Anness IV: Proċedura ta’ verifika, jiġi sostitwit b’dan li ġej:
“ANNESS IV
Proċedura ta’ verifika
Il-konformità tal-klassijiet iddikjarati tal-effiċjenza tal-uzu tal-fjuwil u tal-qabda fuq l-imxarrab, kif ukoll il-valur iddikjarat u l-klassi tal-istorbju estern tat-tidwir għandha tiġi vvalutata għal kull tip ta’ tajer jew għal kull grupp ta’ tajers kif iddeterminat mill-fornitur, skont waħda mill-proċeduri li ġejjin:
(a)
(i)
l-ewwel, jiġi ttestjat tajer wieħed jew set ta’ tajers wieħed. Jekk il-valuri mkejla jissodisfaw il-klassijiet iddikjarati jew il-valur iddikjarat tal-istorbju tad-dawrien, fil-limiti ta’ tolleranza ddefiniti fit-Tabella 1, it-tajer jista’ jitqies li jkun għadda mit-test; u
(ii)
jekk il-valuri mkejla ma jissodisfawx il-klassijiet iddikjarati jew il-valur iddikjarat tal-istorbju tad-dawrien, fil-firxa tal-valuri definita fit-Tabella 1, għandhom jiġu ttestjati tliet tajers oħra jew tliet settijiet ta’ tajers. Il-valur medju tal-kejl tat-tliet tajers jew settijiet ta’ tajers għandu jintuża sabiex tiġi vvalutata l-konformità mal-informazzjoni ddikjarata fil-firxa ta’ valuri ddefinita fit-Tabella 1; jew
(b)
meta l-klassijiet jew il-valuri tat-tikketti jkunu ġejjin mir-riżultati tat-testijiet tal-approvazzjonijiet tat-tipi f’konformità mad-Direttiva 2001/43/KE, ir-Regolament (KE) Nru 661/2009, jew ir-Regolament Nru 117 tal-UNECE u l-emendi sussegwenti tiegħu, l-Istati Membri jistgħu jużaw dejta tal-kejl li tkun ġejja minn testijiet għall-konformità tal-produzzjoni tat-tajers.
Il-valutazzjoni tad-dejta tal-kejl li tkun ġejja mit-testijiet għall-konformità tal-produzzjoni tat-tajers għandha tqis it-tolleranzi ddefiniti fit-Tabella 1.
Tabella 1
Parametru mkejjel
Tolleranzi tal-verifika
Koefiċċjent tar-reżistenza għad-dawrien (effiċjenza fl-użu tal-fjuwil)
Il-valur medju allinjat ma għandux ikun ogħla mil-limitu ta’ fuq (l-ogħla RRC) tal-klassi ddikjarata b’aktar minn 0,3 kg/1 000 kg.
Storbju estern tad-dawrien
Il-valur imkejjel ma għandux ikun ogħla mill-valur iddikjarat ta’ N b’aktar minn 1 dB(A).
Qabda fuq l-Imxarrab
Il-valur imkejjel ma għandux ikun taħt il-limitu minimu (l-iżgħar valur ta’ G) tal-klassi ddikjarata.”
(4)
it-test stipulat fl-anness għal dan ir-Regolament huwa miżjud bħala l-Anness IVa.
Artikolu 2
Dħul fis-seħħ
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu japplika mit-30 ta' Mejju 2012.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-29 ta’ Novembru 2011.

Labels: 7
3
14
1